CELEX: 62017TN0256
Language: sl
Date: 2017-05-02 00:00:00
Title: Zadeva T-256/17: Tožba, vložena 2. maja 2017 – Labiri/EESO

3.7.2017   
            
            
               SL
            
            
               Uradni list Evropske unije
            
            
               C 213/34
            
         Tožba, vložena 2. maja 2017 – Labiri/EESO
   (Zadeva T-256/17)
   (2017/C 213/46)
   Jezik postopka: francoščina
   
      Stranki
   
   
      Tožeča stranka: Vassiliki Labiri (Bruselj, Belgija) (zastopnika: J.–N. Louis in N. de Montigny, odvetnika)
   
      Tožena stranka: Evropski ekonomsko-socialni odbor
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               odločbo Evropskega ekonomsko-socialnega odbora, točka 3, da se sporazuma o poravnavi med strankama ne izvaja v dobri veri, razglasi za nično;
            
         
               —
            
            
               Evropskemu ekonomsko-socialnemu odboru se naloži, naj tožeči stranki plača znesek 250 000 EUR;
            
         
               —
            
            
               toženi stranki se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog se nanaša na kršitev člena 266 PDEU: izpodbijana odločba, v skladu s katero tožena stranka ne bi mogla izpolniti že podpisanega sporazuma v zadevi F-33/15, Labiri/EWSA, bi pomenila neizvedbo odločbe Sodišča Evropske unije. Takšna nezakonita opustitev izvršitve sporazuma bi med drugim pomenila kršitev dolžnosti skrbnega ravnanja do tožeče stranke, dolžnosti lojalnega sodelovanja, določenega v členu 4(3) PEU, načela izvajanja v dobri veri prostovoljnih dogovorov med strankami in načela dobrega upravljanja ter dolžnosti zagotavljanja pomoči iz člena 24 Kadrovskih predpisov.
            
         
               2.
            
            
               Drugi tožbeni razlog se nanaša na zlorabo pooblastil: tožena stranka naj nikoli ne bi imela namena lojalno izvršiti sporazuma, sklenjenega med strankama in naj bi ga podpisala samo zato, da bi dosegla umik tožbe v zadevi F-33/15.